

**"Қазақстан Республикасы Президентінің 2008 жылғы 13 қазандағы № 669 Жарлығын іске асыру жөніндегі шаралар туралы" Қазақстан Республикасы Үкіметінің 2008 жылғы 17 қазандағы № 962 қаулысына өзгерістер мен толықтырулар енгізу туралы**

Қазақстан Республикасы Үкіметінің 2020 жылғы 14 сәуірдегі № 202 қаулысы.

      ЗҚАИ-ның ескертпесі!

      Қолданысқа енгізілу тәртібін 2-тармақтан қараңыз

      Қазақстан Республикасының Үкіметі ҚАУЛЫ ЕТЕДІ:

      1. "Қазақстан Республикасы Президентінің 2008 жылғы 13 қазандағы № 669 Жарлығын іске асыру жөніндегі шаралар туралы" Қазақстан Республикасы Үкіметінің 2008 жылғы 17 қазандағы № 962 қаулысына (Қазақстан Республикасының ПҮАЖ-ы, 2008 ж., № 41, 458-құжат) мынадай өзгерістер мен толықтырулар енгізілсін:

      1) 2-тармақ мынадай редакцияда жазылсын:

      "2. Мыналар:

      1) осы қаулыға 1-қосымшаға сәйкес акцияларының мемлекеттік пакеттері (жарғылық капиталға қатысу үлестері) Қордың орналастырылатын акцияларына ақы төлеуге берілетін заңды тұлғалардың тізбесі (бұдан әрі – тізбе);

      2) осы қаулыға 2-қосымшаға сәйкес Қазақстан Республикасы Үкіметінің кейбір шешімдеріне енгізілетін өзгерістер мен толықтырулар;

      3) осы қаулыға 3-қосымшаға ("қызмет бабында пайдалану үшін" белгісімен) сәйкес Қордың тәуелсіз директорларына берілетін сыйақылардың мөлшері және төлеу шарттары бекітілсін.";

      2) 8-тармақ мынадай редакцияда жазылсын:

      "8. Осы қаулыға 4-қосымшаға сәйкес құрамда Қордың Директорлар кеңесі сайлансын.";

      3) мынадай мазмұндағы 8-1-тармақпен толықтырылсын:

      "8-1. Қордың Директорлар кеңесінің өкілеттік мерзімі 2020 жылғы 1 қаңтар – 2023 жылғы 31 желтоқсан болып белгіленсін.";

      4) көрсетілген қаулыға қоса берілетін акцияларының мемлекеттік пакеттері (жарғылық капиталдардағы қатысу үлестері) "Самұрық-Қазына" ұлттық әл-ауқат қоры" акционерлік қоғамының орналастырылатын акцияларына ақы төлеуге берілетін заңды тұлғалардың тізбесінің жоғарғы оң жақ бұрышы мынадай редакцияда жазылсын:

|  |  |
| --- | --- |
|   | "Қазақстан РеспубликасыҮкіметінің2008 жылғы 17 қазандағы№ 962 қаулысына1-қосымша"; |

      5) көрсетілген қаулыға қоса берілетін Қазақстан Республикасы Үкіметінің кейбір шешімдеріне енгізілетін өзгерістер мен толықтырулардың жоғарғы оң жақ бұрышы мынадай редакцияда жазылсын:

|  |  |
| --- | --- |
|   | "Қазақстан РеспубликасыҮкіметінің2008 жылғы 17 қазандағы№ 962 қаулысына2-қосымша"; |

      6) көрсетілген қаулыға "Самұрық-Қазына" ұлттық әл-ауқат қоры" акционерлік қоғамы Директорлар кеңесінің құрамы" деген 1-қосымшада:

      жоғарғы оң жақ бұрышы мынадай редакцияда жазылсын:

|  |  |
| --- | --- |
|   | "Қазақстан РеспубликасыҮкіметінің2008 жылғы 17 қазандағы№ 962 қаулысына4-қосымша"; |

      мына:

      "Руслан Ерболатұлы Дәленов – Қазақстан Республикасының Ұлттық экономика министрі,

      Ахметжан Смағұлұлы Есімов – "Самұрық-Қазына" ұлттық әл-ауқат қоры" акционерлік қоғамы басқармасының төрағасы"

      деген жолдар мынадай редакцияда жазылсын:

      "мемлекеттік жоспарлау жөніндегі орталық уәкілетті органның бірінші басшысы – "Самұрық-Қазына" ұлттық әл-ауқат қоры" акционерлік қоғамының жалғыз акционерінің өкілі,

      "Самұрық-Қазына" ұлттық әл-ауқат қоры" акционерлік қоғамының басқарма төрағасы";

      7) көрсетілген қаулыға "Самұрық-Қазына" ұлттық әл-ауқат қоры" акционерлік қоғамының тәуелсіз директорларына берілетін сыйақылардың мөлшері және төлеу шарттары" деген 3-қосымша осы қаулыға қосымшаға (қызмет бабында пайдалану үшін) сәйкес редакцияда жазылсын.

      2. Осы қаулы оған қосымшаның 2019 жылғы 6 желтоқсаннан бастап қолданысқа енгізілетін 2 және 3-тармақтарын қоспағанда, 2020 жылғы 1 қаңтардан бастап қолданысқа енгізіледі.

|  |  |
| --- | --- |
|
*Қазақстан Республикасының**Премьер-Министрі*
 |
*А. Мамин*
 |

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК